Akken ur ssel-aɣ i lahdur n Badra, teǧǧ-iyi yemma ad ffeɣ-aɣ ɣer webrid – tura ma yella nezmar ad as-n-semi abrid, yehhud, zzin-asɣer sin yidisan iɛcciwen, ala sin yexxamen i yella-n leḥara i-deg nella wayeḍ yecba ɣer lkuri sseden-t deg-s aṭas n twaculin. Deg teḥnact yella uṣṣḍal, d amdan ur yeban acḥal di laɛmer-is, lqqed-is ancet usekkum, yeḍɛef mačči d kra, llan wid it-yettaḥqaren. Tazzrayt-is di barra, bla iɣerban neɣ sseqef ara tt-yeddarin, deg-s aṣenduq ukkerṭuc yewwi-t-id seg ugudu iserdasen. Icqef n lemri, lmus n usḍal yeṣsded.ma yella ur iṣṭel ara i yemɣaren, ad yeqqim ɣef usenduq-is ad icennu, taɣucet-is zzur-t, iwaliwen ur ṣeḥan ara, d acu kan d amek d yesban iɣeblan-is, d ayen iyi-ǧǧan ssel-aɣ-as.